b"\n_START_ARTICLE_\nAstrolatria\n_START_PARAGRAPH_\nL'astrolatria \xc3\xa9s l'adoraci\xc3\xb3 de les estrelles i altres entitats de l'univers o l'equiparaci\xc3\xb3 d'aquests astres amb d\xc3\xa9us. Com a forma de religi\xc3\xb3 politeista va sorgir a l'edat del ferro a Mesopot\xc3\xa0mia. Posteriorment es va expandir per Egipte, Llevant i d'aqu\xc3\xad va passar al m\xc3\xb3n grecollat\xc3\xad. Va ser condemnada pel judaisme com una forma comuna d'idolatria i les altres religions monoteistes van perpetuar la seva prohibici\xc3\xb3 entre els fidels. Els principals objectes de culte eren el sol, la lluna, els planetes coneguts aleshores i algunes estrelles fixes, que posteriorment van constituir les constel\xc2\xb7lacions. No s'ha de confondre amb la divinitzaci\xc3\xb3 del cel, \xc3\xa9s a dir, amb l'assumpci\xc3\xb3 que una divinitat suprema, \xc3\xbanica o progenitora de la resta, resideix i s'identifica amb el cel."